A4-0179/97

Ψήφισμα σχετικά με τις σχέσεις μεταξύ Ευρωπαϊκού Κοινοβουλίου και εθνικών κοινοβουλίων

Το Ευρωπαϊκό Κοινοβούλιο,

- έχοντας υπόψη τα ψηφίσματά του της 17ης Ιουνίου 1988 σχετικά με το δημοκρατικό έλλειμμα της Ευρωπαϊκής Κοινότητας ((ΕΕ C 187 της 18.7.1988, σελ. 229)), της 16ης Φεβρουαρίου 1989 σχετικά με τη διαδικασία συνεννόησης ((ΕΕ C 69 της 20.3.1989, σελ. 151)), της 12ης Ιουλίου 1990 σχετικά με την προετοιμασία της συνεδρίασης των εθνικών κοινοβουλίων όσον αφορά το μέλλον της Κοινότητας (Ευρωπαϊκό Κογκρέσο) ((ΕΕ C 231 της 17.9.1990, σελ. 165)), της 10ης Οκτωβρίου 1991 σχετικά με τις σχέσεις μεταξύ του Ευρωπαϊκού Κοινοβουλίου με τα εθνικά κοινοβούλια στο πλαίσιο της Διάσκεψης των Κοινοβουλίων της Ευρωπαϊκής Κοινότητας ((EE C 280 της 28.10.91, σελ. 144)),

- έχοντας υπόψη τις διάφορες προτάσεις που διατύπωσαν τα εθνικά κοινοβούλια της ΕΕ για την ενίσχυση του ρόλου τους στα κοινοτικά ζητήματα,

- έχοντας υπόψη τα πορίσματα που ενέκρινε η COSAC (Διάσκεψη των Οργανισμών που ειδικαύονται στις Ευρωπαϊκές Υποθέσεις) στις 16 Οκτωβρίου 1996 στο Δουβλίνο,

- έχοντας υπόψη το πρωτόκολλο που πρότεινε η Ιρλανδική Προεδρία στο πλαίσιο της δικής τους εκδοχής για σχέδιο Συνθήκης,

- έχοντας υπόψη τη συνάντηση στρογγυλής τραπέζης που οργανώθηκε με μέλη των εθνικών κοινοβουλίων στις 16-17 Απριλίου 1997,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Θεσμικών Θεμάτων (A4-0179/97),

Α. εκτιμώντας ότι έχει καταστεί εντονότερο το κοινό αίτημα να πραγματοποιείται η λήψη αποφάσεων εντός της Ευρωπαϊκής Ένωσης όσο το δυνατόν πιο κοντά στους πολίτες, καθώς και για μια Ευρωπαϊκή Ένωση περισσότερο ανοικτή και με μεγαλύτερο δημοκρατικό έλεγχο στις διαδικασίες λήψης αποφάσεων και στη διοικητική λειτουργία της,

Β. εκτιμώντας ότι μολονότι οι αρμοδιότητες της ΕΕ έχουν αυξηθεί τα τελευταία χρόνια, αυτό δεν συνδυάστηκε με αντίστοιχη αύξηση των εξουσιών των κοινοβουλίων εντός της ΕΕ,

Γ. έχοντας, εντούτοις, υπόψη την ανάγκη ενίσχυσης του κοινοβουλευτικού ελέγχου επί των νομοθετικών και των άλλων δραστηριοτήτων της ΕΕ, εάν θέλουμε η μελλοντική εξέ λιξη της ΕΕ να είναι ευθυγραμμισμένη με τις επιδιώξεις των πολιτών της,

Δ. έχοντας υπόψη τους διαφορετικούς και παραπληρωματικούς ρόλους που πρέπει να διαδραματίσουν το Ευρωπαϊκό Κοινοβούλιο και τα εθνικά κοινοβούλια για την εκπλήρωση του βασικού καθήκοντός τους που είναι η ενίσχυση της δημοκρατικής υπευθυνότητας στα θέματα της Ένωσης, το μεν Ευρωπαϊκό Κοινοβούλιο ελέγχοντας τις δράσεις των άλλων κοινοτικών οργάνων και υπηρεσιών, τα δε εθνικά κοινοβούλια ελέγχοντας τις δικές τους εθνικές κυβέρνησεις όταν οι τελευταίες ενεργούν ως μέλη της ΕΕ,

Ε. λαμβάνοντας υπόψη ότι τα εθνικά κοινοβούλια και το Ευρωπαϊκό Κοινοβούλιο έχουν ως κοινό στόχο μια στενή συνεργασία για να μπορέσουν να ασκήσουν με βέλτιστο τρόπο τις αρμοδιότητες πολιτικής εκπροσώπησης που τους έχουν αναθέσει οι ευρωπαίοι πολίτες,

ΣΤ. έχοντας υπόψη την ανάγκη να μη καταστεί πιο σύνθετη η θεσμική διάρθρωση της ΕΕ και επίσης να διατηρηθεί η σημερινή ποικιλία κοινοβουλευτικών πολιτισμικών ιδιωμάτων εντός των κρατών μελών της ΕΕ,

Ζ. εκτιμώντας ότι χρειάζονται πλέον σήμερα μια σειρά μέτρων τα οποία θα πρέπει να ληφθούν στο επίπεδο της Διακυβερνητικής Διάσκεψης και σε άλλα επίπεδα, προκειμένου να ενισχυθεί ο ρόλος των κοινοβουλίων της Ένωσης και να μεγιστοποιηθεί ο συλλογικός τους αντίκτυπος, με τήρηση του ενιαίου θεσμικο[semigr ]υ πλαισίου, χωρίς να δημιουργηθούν νέες επίσημες δομές και χωρίς να περισταλούν οιεσδήποτε εθνικές συνταγματικές διατάξεις ή κοινοβουλευτικές παραδόσεις,

1. θεωρεί ότι ο καλύτερος τρόπος για να εξασφαλισθεί η δημοκρατική υπευθυνότητα σε ζητήματα ΕΕ είναι ο συνδυασμός των εξής δράσεων:

(i) συστηματικότερη εξακρίβωση των σημείων στα οποία λείπει σήμερα ο δημοκρατικός έλεγχος για κοινοτικά ζητήματα τόσο από πλευράς εθνικών όσο και από πλευράς Ευρωπαϊκού Κοινοβουλίου[semigr ]

(ii) εδραίωση μιας πιο ανοικτής και διαφανούς Ευρωπαϊκής Ένωσης[semigr ]

(iii) ενίσχυση των εξουσιών του Ευρωπαϊκού Κοινοβουλίου[semigr ]

(iv) ενίσχυση του εθνικού κοινοβουλευτικού ελέγχου στα κοινοτικά θέματα[semigr ]

(v) ενίσχυση της συνεργασίας μεταξύ των κοινοβουλίων της Ένωσης[semigr ]

Το συνεχιζόμενο «δημοκρατικό έλλειμμα»

2. επισημαίνει ότι υπάρχουν πάντοτε σοβαρά προβλήματα δημοκρατικού ελλείμματος σε επίπεδο Ένωσης και ότι τα προβλήματα αυτά οξύνονται στις περιπτώσεις εκείνες κατά τις οποίες δεν είναι δυνατόν να εξασφαλισθεί ο κατάλληλος έλεγχος είτε σε εθνικό είτε σε επίπεδο Ευρωπαϊκού Κοινοβουλίου[semigr ]

3. θεωρεί ότι υπάρχουν ορισμένα γενικά προβλήματα που αποτελούν τον πυρήνα του σημερινού δημοκρατικού ελλείμματος στο επίπεδο της Ευρωπαϊκής Ένωσης:

(i) η ψηφοφορία με ειδική πλειοψηφία εισήχθη στο Συμβούλιο σε αρκετούς νομοθετικούς τομείς, στους οποίους τα επί μέρους εθνικά κοινοβούλια δεν μετέχουν στη διαδικασία λήψη απόφασης, ενώ παράλληλα δεν διαθέτει εξουσίες συναπόφασης το Ευρωπαϊκό Κοινοβούλιο[semigr ]

(ii) ούτε το Συμβούλιο ούτε το Ευρωπαϊκό Συμβούλιο, τα οποία αποτελούν μείζονες θεσμούς της Ευρωπαϊκής Ένωσης, δεν είναι δυνατόν να δεχθούν οιαδήποτε βασική πολιτική μομφή, εφόσον δεν προβλέπεται κάποια ψήφος εμπιστοσύνης είτε στο επίπεδο των εθνικών κοινοβουλίων είτε στο επίπεδο του Ευρωπαϊκού Κοινοβουλίου[semigr ]

(iii) ο δημοκρατικός έλεγχος στα διάφορα επί μέρους όργανα (όπως είναι οι ομάδες εργασίας του Συμβουλίου, οι επιτροπές επιτροπολογίας και οι αποκεντρωμένες υπηρεσίες της ΕΕ) που λαμβάνουν, συμβουλεύουν ή εφαρμόζουν ένα μεγάλο αριθμό αποφάσεων της ΕΕ με άκρως τεχνικό χαρακτήρα, είναι συχνά έμμεσος μόνον ή και ανύπαρκτος,

(iv) οι διαδικασίες λήψης αποφάσεων της ΕΕ παραμένουν υπερβολικά μυστικές και αδιαφανείς, πράγμα το οποίο είναι ιδιαιτέρως επιζήμιο όταν το Συμβούλιο ενεργεί υπό τη νομοθετική του ικανότητα[semigr ]

4. πιστεύει επί πλέον, ότι υπάρχουν ορισμένοι ειδικοί τομείς πολιτικής στους οποίους είναι ιδιαιτέρως ορατό το δημοκρατικό έλλειμμα:

- κοινή εξωτερική πολιτική και πολιτική ασφάλειας,

- εσωτερικές υποθέσεις και δικαιοσύνη,

- οικονομική και νομισματική πολιτική στο πλαίσιο της ΟΝΕ,

- γεωργική πολιτική,

- διεθνείς εμπορικές συμφωνίες[semigr ]

- η διαδικασία τροποποίησης των Συνθηκών (άρθρο Ν της Συνθήκης ΕΕ)[semigr ]

5. επισημαίνει ότι πρόσθετα προβλήματα προκαλούνται από τον ανεπαρκή συντονισμό μεταξύ του Ευρωπαϊκού Κοινοβουλίου και των εθνικών κοινοβουλίων, όπως είναι η περίπτωση της μεταφοράς των οδηγιών της ΕΕ ή ο έλεγχος των περιπτώσεων απάτης και κακοδιοίκησης[semigr ]

6. θεωρεί ότι υφίσταται κίνδυνος να επιδεινωθούν, και όχι να αμβλυνθούν, τα διάφορα προβλήματα δημοκρατικής υπευθυνότητας, ως αποτέλεσμα της Διακυβερνητικής Διάσκεψης[semigr ]

7. πιστεύει σχετικά ότι ο πιθανός πολλαπλασιασμός των περιπτώσεων για τις οποίες απαιτείται κάποια «ελαστικότητα» ή «ενισχυμένη συνεργασία» χωρίς τη συμμετοχή όλων των κρατών μελών, θα θέσει μεγαλύτερα νέα προβλήματα κοινοβουλευτικού ελέγχου[semigr ]

Μια πιο ανοικτή και διαφανής Ευρωπαϊκή Ένωση

8. θεωρεί ότι έχει θεμελιώδη σημασία να εισαχθεί στη Συνθήκη η γενική αρχή μιας ανοικτής και διαφανούς Ένωσης μαζί με την απαίτηση για δυνατότητα πρόσβασης του κοινού σε έγγραφα και παράλληλα, να προβλεφθούν επαρκείς κανόνες εφαρμογής έτσι ώστε να διασφαλισθεί, κατ' ελάχιστον, ότι το Συμβούλιο ενεργεί δημοσίως όταν ασκεί τη νομοθετική του ικανότητα[semigr ]

9. χαιρετίζει το γεγονός ότι όλοι όσοι έλαβαν το λόγο στη Στρογγυλή Τράπεζα με τα εθνικά κοινοβούλια στις 16-17 Απριλίου 1997, υποστήριξαν ένθερμα αυτά τα αιτήματα και καλεί τα επί μέρους εθνικά κοινοβούλια της Ένωσης να παροτρύνουν τις κυβερνήσεις τους να τα υιοθετήσουν στο επίπεδο της ΔΔ και να τα ακολουθήσουν και μετά τη λήξη της[semigr ]

10. πιστεύει ότι ο δημοκρατικός έλεγχος εκ μέρους των κοινοβουλίων της Ένωσης θα διευκολυνόταν εάν η ΔΔ κατέληγε σε βελτιώσεις των δομών και των διαδικασιών λήψης αποφάσεων της Ένωσης, όπως η μείωση του αριθμού και η απλούστευση των νομοθετικών διαδικασιών της ΕΕ και η ενοποίηση του κοινοτικού προϋπολογισμού[semigr ]

Η ενίσχυση του δημοκρατικού ελέγχου μέσω του Ευρωπαϊκού Κοινοβουλίου

11. πιστεύει ότι ο συγκεκριμένος ρόλος του Ευρωπαϊκού Κοινοβουλίου στην άσκηση του δημοκρατικού ελέγχου επί των θεσμών της ΕΕ θα ενισχυόταν σε πολύ μεγάλο βαθμό εάν εγκρίνονταν ορισμένες βασικές μεταρρυθμίσεις και ειδικότερα:

- επέκταση της διαδικασίας συναπόφασης έτσι ώστε να καταστεί η κανονική διαδικασία και τη θέσπιση νομοθεσίας της ΕΕ και να καθιερωθεί επίσης πραγματική συναπόφαση για τον προϋπολογισμό, εγκαταλείποντας τη διάκριση μεταξύ υποχρεωτικών και μη υποχρεωτικών δαπανών,

- να επεκταθεί το πεδίο εφαρμογής της διαδικασίας σύμφωνης γνώμης ώστε να καλύπτει οιαδήποτε τροποποίηση της Συνθήκης, τις αποφάσεις που βασίζονται στο άρθρο 235 και οιεσδήποτε άλλες αποφάσεις οργανικού ή σχεδόν συνταγματικού χαρακτήρα και όλες τις διεθνείς συμφωνίες, και να ενισχυθεί ο ρόλος του Ευρωπαϊκού Κοινοβουλίου σε ό,τι αφορά την ορισμό του Προέδρου της Επιτροπής, της Επιτροπής στο σύνολό της και τους άλλους μείζονες διορισμούς στα όργανα της ΕΕ,

- να αποκτήσει μεγαλύτερη βαρύτητα ο λόγος του Ευρωπαϊκού Κοινοβουλίου σε ό,τι αφορά τα ζητήματα του δεύτερου και του τρίτου πυλώνα, την προετοιμασία των διεθνών εμπορικών συμφωνιών, την ΟΝΕ και σε άλλους τομείς όπως είναι η γεωργία[semigr ]

υπενθυμίζει τις προτάσεις του που περιέχονται στα ψηφίσματά του, της 17ης Μαΐου 1995 σχετικά με τη λειτουργία της Συνθήκης της Ευρωπαϊκής Ένωσης με την προοπτική της Διακυβερνητικής Διάσκεψης του 1996 - Υλοποίηση και ανάπτυξη της Ένωσης ((ΕΕ C 151 της 19.6.1995, σελ. 56)), της 13ης Μαρτίου 1996 που περιλαμβάνει (i) τη γνώμη του Κοινοβουλίου σχετικά με τη σύγκληση της Διακυβερνητικής Διάσκεψης (ii) την αξιολόγηση των εργασιών της Ομάδας Προβληματισμού και τον καθορισμό των πολιτικών προτεραιοτήτων του Ευρωπαϊκού Κοινοβουλίου εν όψει της Διακυβερνητικής Διάσκεψης ((ΕΕ C 96 της 1.4.1996, σελ. 77)) και της 16ης Ιανουαρίου 1997 σχετικά με τις γενικές κατευθύνσεις για το σχέδιο αναθεώρησης των Συνθηκών ((ΕΕ C 33 της 3.2.1997, σελ. 66))[semigr ]

Ενίσχυση του ελέγχου των εθνικών κοινοβουλίων στα θέματα της ΕΕ

12. επισημαίνει ότι οι τεχνικές του ελέγχου των εθνικών κοινοβουλίων στα θέματα της ΕΕ είναι αποκλειστικώς ευθύνη των κρατών και ενθαρρύνει τη συνεχή ανταλλαγή εθνικών εμπειριών στα θέματα αυτά, έτσι ώστε τα κοινοβούλια να εξοικειώνονται με το τι συμβαίνει αλλού στην ΕΕ και προκειμένου να μπορούν να υιοθετούνται οι «καλύτερες πρακτικές» σε γενικότερη βάση[semigr ]

13. πιστεύει εντούτοις ότι πρέπει να ληφθούν ορισμένα μέτρα σε ευρωπαϊκό επίπεδο προκειμένου να διευκολυνθούν τα εθνικά κοινοβούλια στα εξελεγκτικά τους καθήκοντα[semigr ]

14. υποστηρίζει απερίφραστα την ιδέα ελαχίστων χρονικών ορίων για εξέταση των νομοθετικών εγγράφων της ΕΕ, όπως προτάθηκε στη συνεδρίαση της COSAC τον Οκτώβριο 1996 στο Δουβλίνο και στο σχέδιο Συνθήκης της Ιρλανδικής Προεδρίας, καθώς και από μεγάλο αριθμό επιμέρους εθνικών κοινοβουλίων[semigr ]

15. υποστηρίζει επί πλέον τις προτάσεις βάσει των οποίων πρέπει να ενσωματωθεί μια ελάχιστη περίοδος κοινοποίησης τεσσάρων εβδομάδων στην αναθεωρημένη έκδοση της σημερινής Δήλωσης 13 και να αποκτήσει αυτή η μη δεσμευτική δήλωση την ισχύ της Συνθήκης μετατρεπόμενη σε πρωτόκολλο[semigr ]

16. πιστεύει ωστόσο ότι υπάρχουν ορισμένα πρόσθετα πρακτικά προβλήματα που χρειάζεται να επιλυθούν προκειμένου να λειτουργήσει ομαλά οιοδήποτε νέο σύστημα κοινοποίησης, όπως:

- η περίοδος των τεσσάρων εβδομάδων πρέπει να ισχύει επίσης και για προνομοθετικά έγγραφα όπως είναι τα Πράσινα και τα Λευκά Βιβλία,καθώς και οποιοδήποτε άλλο έγγραφο διαβούλευσης της Επιτροπής,

- ο ορισμός του τι εστί «νομοθετικό» για τους σκοπούς οιουδήποτε πρωτοκόλλου δεν πρέπει να καθιερωθεί μονομερώς στα πλαίσια του εσωτερικού κανονισμού του Συμβουλίου, αλλά πρέπει να διατυπωθεί με κοινή συμφωνία του Ευρωπαϊκού Κοινοβουλίου, της Επιτροπής και του Συμβουλίου, αφού δοθεί η δυνατότητα στα εθνικά κοινοβούλια να διαβιβάσουν τις απόψεις τους[semigr ]

- η περίοδος κοινοποίησης πρέπει να αρχίζει τη στιγμή που το Συμβούλιο διαβιβάζει την τελευταία γλωσσική εκδοχή ενός εγγράφου στην κυβέρνηση του ενδιαφερομένου κράτους μέλους[semigr ]

- οι όροι για τυχόν εξαιρέσεις για λόγους κατεπείγοντος πρέπει να διατυπωθούν σαφώς στους κανόνες εφαρμογής, τα δε ειδικά αιτήματα για την εφαρμογή της διαδικασίας κατεπείγοντος θα πρέπει να αιτιολογούνται δεόντως[semigr ]

- τα εθνικά κοινοβούλια πρέπει να ενημερώνονται πλήρως και να τους δίδεται η ευκαιρία να εκφράσουν τις απόψεις τους όταν επιφέρονται ουσιαστικές αλλαγές σε ένα κείμενο κατά τη διάρκεια της νομοθετικής διαδικασίας. Το Ευρωπαϊκό Κοινοβούλιο καλείται να γνωμοδοτήσει εκ νέου για ένα συγκεκριμένο κείμενο, το δε Κοινοβούλιο πρέπει να επιδιώκει τη μεγαλύτερη δυνατή διαφάνεια σε ό,τι αφορά την πρόοδο που σημειώνεται στις συνεννοήσεις στο πλαίσιο της διαδικασίας συναπόφασης[semigr ]

17. ζητεί να γινεται πλήρης χρήση της ηλεκτρονικής διαβίβασης των εγγράφων της Επιτροπής και των άλλων εγγράφων της ΕΕ[semigr ]

18. προτείνει επί πλέον να υπάρχει διπλή ηλεκτρονική διαβίβαση εγγράφων έτσι ώστε να προωθείται η ανταλλαγή απόψεων και πληροροφοριών μεταξύ των κοινοβουλίων της Ένωσης και των θεσμικών οργάνων της ΕΕ[semigr ]

19. ζητεί να τίθεται στη διάθεση των εθνικών κοινοβουλίων όσο το δυνατόν νωρίτερα το ετήσιο νομοθετικό πρόγραμμα αμέσως μόλις εκπονείται από την Επιτροπή, προκειμένου να έχουν τη δυνατότητα να εξετάσουν το περιεχόμενό του και να διαβιβάσουν τις απόψεις τους[semigr ] ζητεί επί πλέον να ενημερώνονται τακτικά για την εφαρμογή του προγράμματος[semigr ]

20. θεωρεί ότι τούτο θα αποτελέσει ουσιαστικό μέσο ανεπίσημης συμμετοχής των εθνικών κοινοβουλίων σε ένα πρώιμο στάδιο του νομοθετικού προγραμματισμού και θα βοηθήσει επίσης τα εθνικά κοινοβούλια να εξετάσουν κατά πόσον οι προγραμματιζόμενες νομοθετικές προτάσεις συμβιβάζονται με την αρχή της επικουρικότητας[semigr ]

21. επισημαίνει ότι υπεβλήθη επί πλέον η πρόταση να δοθεί το δικαίωμα στα εθνικά κοινοβούλια να προσφεύγουν στο Ευρωπαϊκό Δικαστήριο για λόγους «ultra vires» ή για λόγους μη συμμόρφωσης με τη Συνθήκη, θεωρεί όμως ότι οι αντιρρήσεις συνταγματικού χαρακτήρα στην πρόταση αυτή, όπως διατυπώθηκαν από τους εθνικούς βουλευτές που έλαβαν το λόγο για το θέμα στη Στρογγυλή Τράπεζα της 16-17 Απριλίου 1997, εξουδετερώνουν τα όποια πιθανά πλεονεκτήματα[semigr ]

Ενισχυμένη συνεργασία μεταξύ των κοινοβουλίων της Ένωσης

22. υποστηρίζει τα πορίσματα της σύσκεψης της COSAC στο Δουβλίνο τον Οκτώβριο 1996 σε ό,τι αφορά τη βελτίωση του τρόπου λειτουργίας της COSAC, όπως λ.χ. μέσω του καλύτερου προγραμματισμού και της καλύτερης προετοιμασίας των συσκέψεών της[semigr ]

23. υποστηρίζει περαιτέρω την ιδέα να διατυπώνει η COSAC προτάσεις στα θέματα κοινού ενδιαφέροντος όπως είναι η επικουρικότητα ή τα ζητήματα του δεύτερου και του τρίτου πυλώνα[semigr ] πιστεύει ότι οι ενδιαφερόμενοι στους οποίους θα έπρεπε να απευθύνεται είναι το Ευρωπαϊκό Κοινοβούλιο, το Συμβούλιο και η Επιτροπή και ότι τούτο δεν παρεμβαίνει στις εθνικές συνταγματικές παραδόσεις και δεν θέτει προβλήματα ως προς τον αντιπροσωπευτικό χαρακτήρα της COSAC[semigr ]

24. αναγνωρίζει ότι δεν υφίσταται σήμερα λόγος για σύγκληση της Διάσκεψης των Κοινοβουλίων της Ένωσης, αλλά συνιστά τη διατήρηση της Δήλωσης 14 υπό την παρούσα μορφή της επειδή θα μπορούσε να αποδειχθεί χρήσιμη στο μέλλον[semigr ]

25. ζητεί ενισχυμένη συνεργασία μεταξύ του Ευρωπαϊκού Κοινοβουλίου και των εθνικών κοινοβουλίων σε διάφορα επίπεδα, όπως π.χ. με κοινές συνεδριάσεις επιτροπών των εθνικών και του Ευρωπαϊκού Κοινοβουλίου για τον ίδιο τομέα, με διμερείς συνεδριάσεις επιτροπών και με συνεδριάσεις μεταξύ αντιστοίχων εισηγητών και μεταξύ εκπροσώπων αντιστοίχων πολιτικών ομάδων[semigr ]

26. θεωρεί ότι κατά τα τελευταία χρόνια έχουν αναπτυχθεί κάπως αμοιβαίες διευκολύνσεις μεταξύ των εθνικών και του Ευρωπαϊκού Κοινοβουλίου, διαφέρουν όμως κατά πολύ από χώρα σε χώρα και είναι πάντοτε σε ανεπαρκή επίπεδα. Επισημαίνει ότι, πέραν από την υφιστάμενη Δήλωση 13, η ανάγκη για παρόμοιες αμοιβαίες διευκολύνσεις δεν αναφέρονται στα συμπεράσματα της COSAC του Δουβλίνου ή στο σχέδιο πρωτοκόλλου που προώθησε η Ιρλανδική Προεδρία και ζητεί ως εκ τούτου να αναπαραχθεί σε οποιοδήποτε νέο πρωτόκολλο[semigr ]

27. τονίζει τη δέσμευση του Ευρωπαϊκού Κοινοβουλίου ότι δεν θα διατυπώνει τη σύμφωνη γνώμη του ως προς την τροποποίηση των συνθηκών εάν δεν πληρούνται οι απαραίτητες προϋποθέσεις που θα καταστήσουν την Ένωση αποδοτικότερη, δημοκρατικότερη, και διαφανέστερη, και απευθύνει έκκληση στα εθνικά κοινοβούλια να λάβουν υπόψη τη γνώμη του Ευρωπαϊκού Κοινοβουλίου κατά τη διαδικασία επικύρωσης[semigr ]

28. αναθέτει στον Πρόεδρό να διαβιβάσει το παρόν ψήφισμα στο Συμβούλιο και την Επιτροπή και στα εθνικά κοινοβούλια.